stanford-oval/wikipedia huggingface dataset:
Saparomakaki
Uhat ja suojelu

Kansainvälinen luonnonsuojeluliitto eli IUCN on määritellyt saparomakakin erittäin uhanalaiseksi lajiksi. Lajin kantojen uskotaan vähentyneen viime vuosikymmenten aikana etenkin metsästyksen ja elinympäristön tuhoutumisen takia. Elinympäristö on pienentynyt esimerkiksi palmuöljyplantaasien, metsähakkuiden ja maanviljelyn takia. Maanviljelijät myös ampuvat makakeja tuhoeläiminä.
Nuori makaki.
Saparomakakeja Malesian Sabahissa.
Screwed Up Click Representa

| Screwed Up Click Representa Z-Ro |
| --- | --- | --- |

Studioalbumin tiedot
 Äänitetty : 2002
 Julkaistu: 16. huhtikuuta 2002
 Tyylilaji: Rap
 Levy-yhtiö: Presidential Records
Muut kannet

Z-Ron muut julkaisut
| King of da Ghetto 2001 | Screwed Up Click Representa 2002 | Z-Ro 2002 |
Screwed Up Click Representa on Z-Ron neljäs studioalbumi, joka julkaistiin vuonna 2002. Slowed & Chopped -versio ilmestyi 16. huhtikuuta 2002.
Kappaleluettelo

Does It Matter – 1.04
Real – 4.33 (mukana Lil' O & Kevo)
Gorilla – 3.46 (mukana Den Den & Lyrical 187)
Life – 4.36 (mukana Mr. 3-2 & H20)
Gotta Let Go (skit) – 0.56
U Gotta Let Go – 3.32 (mukana Lil' Keke & Billy Cook)
Tha Third Coast – 4.28
Plex – 4.24
H.A.T.E. – 4.17
Southside Can't Stop – 4.48 (mukana Den Den)
All Night – 3.56
How Does It Feel? – 4.03 (mukana Big Rodsta)
Freestyle – 4.46 (mukana Bettye Sterling)
My Sermon – 4.24
S.U.C. For Life – 4.08 (mukana K.T.)
Maintain – 3.42 (mukana H.A.W.K.)
Final Curtain Call – 3.34 (mukana Pup & Bettye Sterling)
Slowed & Chopped -levyn kappaleluettelo

"Does It Matter (Intro)" (Slowed & Chopped)
"Real" (Slowed & Chopped) mukana Lil' O
"Gorilla" (Slowed & Chopped) mukana Den Den & Lyrical 187
"Life" (Slowed & Chopped) mukana Mr. 3-2 & H20
"Gotta Let Go (Skit)" (Slowed & Chopped)
"U Gotta Let Go" (Slowed & Chopped) mukana Lil' Keke & Billy Cook
"Tha Third Coast" (Slowed & Chopped)
"Plex" (Slowed & Chopped)
"H.A.T.E." (Slowed & Chopped)
"Southside Can't Stop" (Slowed & Chopped) mukana Den Den
"All Night" (Slowed & Chopped)
"How Does It Feel?" (Slowed & Chopped) mukana Big Rodsta
"Freestyle" (Slowed & Chopped)
"My Sermon" (Slowed & Chopped)
"S.U.C. for Life" (Slowed & Chopped) mukana K.T.
"Maintain" (Slowed & Chopped) mukana H.A.W.K.
Sinfonia nro 13 (Šostakovitš)

Dmitri Šostakovitšin sinfonia nro 13 b-molli op. 113, alaotsikoltaan Babi Jar, kantaesitettiin Moskovassa 18. joulukuuta 1962. Teoksen esittivät Moskovan filharmoninen orkesteri ja valtiollisen mieskuoron ja Gnesin-instituutin kuoron bassolaulajat Kirill Kondrašinin johdolla; bassosolistina lauloi Vitali Gromadski.
Osat

Adagio (Babi Jar)
Allegretto (Huumori)
Adagio (Kaupassa)
Largo (Pelot)
Allegretto (Ura)
Teoksen synty

Nikita Hruštšovin tuomittua Josif Stalinin julmuudet kuuluisassa puheessaan NKP:n keskuskomitealle vuonna 1956 alkoi Neuvostoliitossa lyhyt "suojasääksi" kutsuttu jakso, jolloin vallitsi vapaampi ilmapiiri. Vuonna 1961 Jevgeni Jevtušenko kirjoitti runoelman Babi Jar (Бабий Яр), jossa tuomitaan antisemitismi. Runoelma kertoo juutalaisten joukkomurhasta, jonka kansallissosialistit panivat toimeen Babyn Jarissa Kiovassa toisen maailmansodan aikaan vuonna 1941. Šostakovitš aloitti sinfoniansa säveltämisen tästä tekstistä mutta otti mukaan runoilijan ehdotuksesta neljä muuta, joista yksi (Pelot) on kirjoitettu varta vasten sinfoniaan.
Sinfonian kantaesityksen järjestäminen oli vaikeaa, sillä sekä säveltäjä ja runoilija että heidän teoksensa saivat osakseen viranomaisten kritiikkiä. Jevtušenkon runo tuomittiin epäisänmaalliseksi. Bassosolisteja painostettiin vetäytymään, ja kapellimestari Jevgeni Mravinski vaihtui Kirill Kondrašiniin. Esityksen täydellinen kieltäminen olisi ilmeisesti ollut poliittisesti epäviisasta sekä Šostakovitšin että Jevtušenkon nauttiman laajan kansainvälisen suosion takia. Sinfoniaa esitettiin kaksi kertaa, ennen kuin sensuuri kielsi sen.
Screwballkomedia

Elokuvan Meidän vastaeronneiden kesken (1940) pääosia esittävät Cary Grant ja Rosalind Russell.
Screwballkomedia on alkujaan yhdysvaltalainen komediaelokuvan lajityyppi, joka tuli suosituksi 1930-luvun laman aikana ja kukoisti vielä 1940-luvun alussakin. Sille ovat ominaisia nopeat nokkelat heitot, farssimaiset tilanteet, todellisuuspakoiset aiheet ja juonenkulku, jossa on flirttiä ja avioliittoa. Screwball-komedia kuvaavat usein yhteiskuntaluokkien ristiriitaa, kuten elokuvassa Tapahtui eräänä yönä (1934) ja Godfrey järjestää kaiken (1936). Myös teattereiden farssinäytelmiä sanotaan joskus screwball-komedioiksi.
Historiaa

Screwballkomedia syntyi tarjoamaan lohtua ja naurua 1930-luvun lamavuosina. Niiden farssimaiset tapahtumat ja nopea, nokkela dialogi kritisoivat usein rikkaita ihmisiä, suurteollisuutta, liike-elämää, pikkukaupunkien ahdasmielisyyttä, vallanpitäjiä ja muita pyhinä pidettyjä instituutioita, usein myös avioliittoa. Naiset näyttäytyvät screwballkomedioissa usein älykkäinä, itsenäisinä ja tasa-arvoisina ja kykenevät aivan yhtä piikittelevään sanailuun kuin miehetkin. Juonenkäänteisiin kuuluivat miesten ja naisten vastakkainasettelun ohella mitä erikoisimmat tapahtumat, kuten kidnappaus, muistinmenetys tai elokuvan Hätä ei lue lakia karannut leopardi.
Screwballkomedioita tehtiin Hollywoodissa 1930-luvun alusta 1940-luvun puoleenväliin yhteensä yli 200. Niiden naispäärooleja näyttelivät usein muun muassa Rosalind Russell, Carole Lombard, Jean Arthur, Claudette Colbert, Myrna Loy ja Irene Dunne. Miespääosien suosikkeja olivat Cary Grant, Joel McCrea, Melvyn Douglas, Fred MacMurray ja William Powell. Toinen toistaan oudompia sivuhahmoja näyttelivät usein Alice Brady, Charlie Ruggles, Eugene Pallette, Eve Arden, Mischa Auer, Una Merkel, Robert Benchley, William Demerest, Franklin Pangborn, Billie Burke ja Luis Alberni. Monet heistä leimautuivat screwball-”maailman” oudoiksi tyypeiksi niin, että heidän oli vaikea saada muunlaisia rooleja.
Arvostetuimpiin screwballkomedioiden ohjaajiin kuului 1940-luvun alkupuolella Preston Sturges, joka myös käsikirjoitti itse elokuvansa. Muita screwballkomedioiden ohjaajia olivat Frank Capra, Howard Hawks, Gregory LaCava, Mitchell Leisen, Ernst Lubitsch ja Lewis Milestone.
Suomalaisesta screwballkomediasta esimerkki on Hän tuli ikkunasta.
Tunnettuja screwballkomedioita

1936: Godfrey järjestää kaiken (My Man Godfrey)
1937: Ei mikään pyhää (Nothing Sacred)
1938: Hätä ei lue lakia (Bringing Up Baby)
1939: Poikamiesäiti (Bachelor Mother)
1939: Ninotchka
1940: Meidän vastaeronneiden kesken (His Girl Friday)
1941: Nauru kahleitten takana (Sullivan’s Travels)
1942: Kadettiheila (The Major and the Minor)
1942: Hullujen paratiisi (The Palm Beach Story)
1943: Poikamiesansa (The More the Merrier)
Seurantalo

Seurantalo Väinölä Taipalsaarella.
Puhoksen seurojentalo edustaa 50-luvun puhdaslinjaista, vähäeleistä ja käytännöllistä tyyliä.
Seurantalot ovat aatteellisten ryhmittymien kokoontumistiloikseen rakentamia taloja. Seurantaloja ovat rakentaneet muun muassa työväenyhdistykset, nuoriso-, maamies-, raittius- ja urheiluseurat, suojeluskunnat, vapaapalokunnat sekä kotiseutu- ja marttayhdistykset.
Seurantalojen rakentaminen alkoi yleistyä Suomessa 1880-luvulla ja niiden vilkkain rakentamisvaihe oli 1920- ja 1930-luvuilla. Nykyisin seurantaloja on Suomessa arvioista riippuen noin 2500–2600 ja monia noista taloista pidetään edelleen kunnossa talkoovoimin.
Suomen Kotiseutuliitto huolehtii opetus- ja kulttuuriministeriön toimeksiannosta valtionavustusten jakamisesta seurantalojen korjaukseen. Valtion budjetista myönnetään tähän tarkoitukseen vuosittain noin 1,5 miljoonaa euroa.
Aiheesta muualla

Wikimedia Commonsissa on kuvia tai muita tiedostoja aiheesta .
Asiaa seurantaloista seurantalot.fi-sivustolla
Asiaa seurantaloista rakennusperinto.fi-sivustolla (Arkistoitu – Internet Archive)
Seurantalot Suomen Kotiseutuliiton sivuilla
Sexyy Red

| Janae Nierah Wherry |
| --- | --- |
 Sexyy Red vuonna 2023.
Henkilötiedot
Syntynyt: 15. huhtikuuta 1998 (ikä 26) St. Louis, Missouri, Yhdysvallat
Muusikko
Taiteilijanimi:  Sexyy Red
Aktiivisena:  2018–
Tyylilajit:  Rap
Aiheesta muualla
Kotisivut
  [ Muokkaa Wikidatassa ] [ ohje ]  
Sexyy Red (oikealta nimeltään Janae Nierah Wherry, s. 15. huhtikuuta 1998, St. Louis, Missouri, Yhdysvallat) on yhdysvaltalainen rap-artisti, joka tunnetaan erityisesti kappaleistaan Pound Town, Throwin’ It ja Born By the River.
Muu elämä

Janae Wherry syntyi ja kasvoi St. Louisissa. Hän aloitti räppäämisen, kun sai tietää poikaystävänsä pettäneen häntä. Hän otti taiteilijanimen "Sexyy Red", koska hän pitää itseään seksikkäänä, ja hänen lempinimensä yläasteella oli Red. Wherryllä on lapsi.
Ura

Sexyy Red julkaisi hänen ensimmäisen kappaleensa "Ah Thousand Jugs" vuonna 2018. Vuonna 2021 hän julkaisi debyyttimixtapensa Ghetto Superstar. Tammikuussa 2023 hän julkaisi "Pound Town" Tay Keithin kanssa, joka myöhemmin levisi sosiaalisessa mediassa seksuaalisuutensa vuoksi. Huhtikuussa hän esiintyi NLE Choppan "Slut Me Out" -remixissä. Toukokuussa hän julkaisi "Pound Town 2", josta tuli hänen ensimmäinen julkaisunsa Billboard Hot 100 -listalla. Kesäkuussa hän julkaisi mixtapen Hood Hottest Princess.
Diskografia > Singlet

Ah Thousand Jugs
Born by the River
Pound Town
Female Gucci Mane
Diskografia > Mixtapet

Ghetto Superstar
Hood Hottest Princess
Aiheesta muualla

Kuvia tai muita tiedostoja aiheesta Sexyy Red Wikimedia Commonsissa
Sjonan kirkko

| Sjonan kirkko Sjona kirke |
| --- | --- |
 Kirkko vuonna 2007.
Sijainti:  Rana, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1896
Materiaali:  puu
Istumapaikkoja:  170
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sjonan kirkko (norj. Sjona kirke) on Ranan kunnassa Nordlandin läänissä Norjassa sijaitseva puinen pitkäkirkko vuodelta 1896.
Aiheesta muualla

Kuvia tai muita tiedostoja aiheesta Sjonan kirkko Wikimedia Commonsissa
Sinijokirastas

| Sinijokirastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Jokirastaat Myophonus
Laji::  caeruleus
Kaksiosainen nimi
 Myophonus caeruleus  (Scopoli, 1786) 
Katso myös
   Sinijokirastas Wikispeciesissä   Sinijokirastas Commonsissa 
Infobox OKNimi-testi OKIUCN-testi OK: 
Sinijokirastas (Myophonus caeruleus) on sieppojen heimoon kuuluva varpuslintu.
Levinneisyys

Sinijokirastasta tavataan Keski-Aasian eteläosista Intian pohjoisosien kautta Kiinaan ja Kaakkois-Aasiaan. Laji on luokiteltu elinvoimaiseksi.
Seychelliensinikyyhky

| Seychelliensinikyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Sinikyyhkyt Alectroenas
Laji::  pulcherrima
Kaksiosainen nimi
 Alectroenas pulcherrima  (Scopoli), 1786 
Katso myös
   Seychelliensinikyyhky Wikispeciesissä   Seychelliensinikyyhky Commonsissa 
Infobox OKNimi-testi OKIUCN-testi OK: 
Seychelliensinikyyhky (Alectroenas pulcherrima) on Intian valtamerellä sijaitsevan Seychellien saariryhmän Praslinilla, Félicitéllä, Silhouettella, Frigatella, Mariannella ja Mahélla elävä kyyhkylintu. Sen holotyypin kuvaili Giovanni Antonio Scopoli Seychelleiltä 1786.
Sebastian Tudu

Sebastian Tudu (s. 17. kesäkuuta 1967) on bangladeshilainen roomalaiskatolinen piispa. Hänet vihittiin papiksi Dinajpurin hiippakuntaan 30. joulukuuta 1999 ja nimitettiin sen johtoon 29. lokakuuta 2011. Piispaksi vihkiminen seurasi 27. tammikuuta 2012. Pääkonsekraattorina toimi Joseph Salvador Marino, jota avustivat Moses M. Costa ja Patrick D'Rozario. Tudun edeltäjä Dinajpurin piispana oli Moses M. Costa.
Shikotan

Shikotan
Šikotan, 1990
| --- | --- |
Muut nimet:  Шикотан, 色丹島
Sijainti:  Južno-Kurilskin piiri Sahalinin alue Venäjä
Saariryhmä:  Kuriilit
Vesialue:  Tyyni valtameri
Vuoristo:  Lesser Kuril Ridge (d) (käännä suomeksi) 
Korkein kohta:  Tomari, 412 m
Pinta-ala:  225 km²
| --- | --- |
Asukasluku:  2 100
Asutuskeskukset:  Malokurilskoje, Krabozavodskoje
muokkaa - muokkaa wikitekstiä - muokkaa Wikidataa
Šikotan (ven. Шикотан, jap. 色丹島, Shikotan-tō) on saari Kuriilien saaristossa. Saaren nimi tarkoittaa ainun kielessä "parasta paikkaa". Saaren pinta-ala on 225 km². Saarta hallinnoi Venäjä osana Sahalinin aluetta, mutta Japani vaatii sitä itselleen osana nk. Pohjoisia territorioita (Hoppō), joihin se katsoo kuuluvan myös Iturupin, Kunaširin ja Habomai-saaret.
Vuonna 1956 Neuvostoliitto ja Japani antoivat julistuksen, jossa Neuvostoliitto lupasi luovuttaa Šikotanin ja Habomaisaaret Japanille vastineeksi rauhansopimuksesta, mutta Japani ei suostunut sopimukseen, vaan vaatii myös Etorofun (Iturupin) ja Kunaširin saaria. Ennen vuotta 1945 Šikotan ja Habomai-saaret eivät kuuluneet hallinnollisesti Kuriileihin, vaan Hokkaidōn alueeseen.
Šikotanin saarella on Malokurilskojen ja Krabozavodskojen kylät.
Freestylehiihto talviolympialaisissa 2014

| Freestylehiihto olympialaisissa 2014   |
| --- | --- | --- | --- | --- | --- |
| Kumparelasku |  | Miehet |  | Naiset |  |
| Hypyt |  | Miehet |  | Naiset |  |
| Skicross |  | Miehet |  | Naiset |  |
| Lumikouru |  | Miehet |  | Naiset |  |
| Slopestyle |  | Miehet |  | Naiset |  |
Roza Hutorin extremepuisto.
Freestylehiihdossa kilpailtiin Sotšin 2014 talviolympialaisissa 6. – 21. helmikuuta Roza Hutorin extremepuistossa, jonka yleisöön mahtui 4 000 henkilöä.
Tapahtumia oli yhteensä kymmenen: miesten ja naisten kumparelasku, hypyt, skicross, lumikouru ja slopestyle. Slopestylessa ja lumikourussa kilpailtiin ensimmäistä kertaa.
Tulokset > Miehet > Kumparelasku

10. helmikuuta
| Sija | Maa | Urheilija | Pisteet |
| --- | --- | --- | --- |
| 1 |  | Alexandre Bilodeau | 26,31 |
| 2 |  | Mikaël Kingsbury | 24,71 |
| 3 |  | Aleksandr Smyšljajev | 24,34 |
| 4 |  | Marc-Antoine Gagnon | 23,35 |
| 5 |  | Dmitri Reiherd | 22,80 |
| 6 |  | Patrick Deneen | 22,16 |
Tulokset > Miehet > Hypyt

17. helmikuuta
| Sija | Maa | Urheilija | Pisteet |
| --- | --- | --- | --- |
| 1 |  | Anton Kušnir | 134,50 |
| 2 |  | David Morris | 110,41 |
| 3 |  | Jia Zongyang | 95,06 |
| 4 |  | Qi Guangpu | 90,00 |
Tulokset > Miehet > Skicross

20. helmikuuta
| Sija | Maa | Urheilija |
| --- | --- | --- |
| 1 |  | Jean-Frédéric Chapuis |
| 2 |  | Arnaud Bovolenta |
| 3 |  | Jonathan Midol |
| 4 |  | Brady Leman |
Tulokset > Miehet > Lumikouru

18. helmikuuta
| Sija | Maa | Urheilija | Pisteet |
| --- | --- | --- | --- |
| 1 |  | David Wise | 92,00 |
| 2 |  | Mike Riddle | 90,60 |
| 3 |  | Kevin Rolland | 88,60 |
| 4 |  | Josiah Wells | 85,60 |
| 5 |  | Noah Bowman | 82,60 |
| 6 |  | Beau-James Wells | 80,00 |
Tulokset > Miehet > Slopestyle

13. helmikuuta
| Sija | Maa | Urheilija | Pisteet |
| --- | --- | --- | --- |
| 1 |  | Joss Christensen | 95,80 |
| 2 |  | Gus Kenworthy | 93,60 |
| 3 |  | Nicholas Goepper | 92,40 |
| 4 |  | Andreas Håtveit | 91,80 |
| 5 |  | James Woods | 86,60 |
| 6 |  | Henrik Harlaut | 84,40 |
Tulokset > Naiset > Kumparelasku

8. helmikuuta
| Sija | Maa | Urheilija | Pisteet |
| --- | --- | --- | --- |
| 1 |  | Justine Dufour-Lapointe | 22,44 |
| 2 |  | Chloé Dufour-Lapointe | 21,66 |
| 3 |  | Hannah Kearney | 21,49 |
| 4 |  | Aiko Uemura | 20,66 |
| 5 |  | Britteny Cox | 19,43 |
| 6 |  | Eliza Outtrim | 19,37 |
Tulokset > Naiset > Hypyt

14. helmikuuta
| Sija | Maa | Urheilija | Pisteet |
| --- | --- | --- | --- |
| 1 |  | Alla Tsuper | 98,01 |
| 2 |  | Xu Mengtao | 83,50 |
| 3 |  | Lydia Lassila | 72,12 |
| 4 |  | Li Nina | 46,02 |
Tulokset > Naiset > Skicross

21. helmikuuta
| Sija | Maa | Urheilija |
| --- | --- | --- |
| 1 |  | Marielle Thompson |
| 2 |  | Kelsey Serwa |
| 3 |  | Anna Holmlund |
| 4 |  | Ophélie David |
Tulokset > Naiset > Lumikouru

20. helmikuuta
| Sija | Maa | Urheilija | Pisteet |
| --- | --- | --- | --- |
| 1 |  | Maddie Bowman | 89,00 |
| 2 |  | Marie Martinod | 85,40 |
| 3 |  | Ayana Onozuka | 83,20 |
| 4 |  | Virginie Faivre | 78,00 |
| 5 |  | Janina Kuzma | 77,00 |
| 6 |  | Brita Sigourney | 76,00 |
Tulokset > Naiset > Slopestyle

11. helmikuuta
| Sija | Maa | Urheilija | Pisteet |
| --- | --- | --- | --- |
| 1 |  | Dara Howell | 94,20 |
| 2 |  | Devin Logan | 85,40 |
| 3 |  | Kim Lamarre | 85,00 |
| 4 |  | Anna Segal | 77,00 |
| 5 |  | Emma Dahlström | 75,40 |
| 6 |  | Yuki Tsubota | 71,60 |
Aiheesta muualla

Wikimedia Commonsissa on kuvia tai muita tiedostoja aiheesta .
Freestylehiihto Sotšin 2014 talviolympialaisten ja -paralympialaisten virallisilla sivuilla. (englanniksi)
Talviolympialaisten 2014 lajit ja kilpailutapahtumat
Alppihiihto | Ampumahiihto | Curling | Freestylehiihto | Jääkiekko | Kaukalopikaluistelu | Lumilautailu | Ohjaskelkkailu | Pikaluistelu | Pohjoismaiset hiihtolajit | Rattikelkkailu | Skeleton | Taitoluistelu
Freestylehiihto olympialaisissa
1988 (Näytöslaji) |
1992 |
1994 |
1998 |
2002 | 
2006 |
2010 |
2014 |
2018 |
2022
Hyppyjen kukitusseremonia
Seija Heiskanen-Frösén

Seija Heiskanen-Frösén (7. helmikuuta 1944 Muurame – 24. tammikuuta 2010 Helsinki) oli suomalainen varatuomari ja lainsäädäntöneuvos, joka teki pitkän uran asumista koskevan lainsäädännön kehittäjänä ensin sisäasiainministeriössä ja sitten ympäristöministeriössä. Hän oli keskeinen henkilö muun muassa asumisoikeusasuntojärjestelmän luomisessa.
Heiskanen-Frösén valmistui oikeustieteen kandidaatiksi ja sai varatuomarin arvon 1970.
Sirpa Lane

| Sirpa Lane |
| --- | --- |
 Sirpa Lane Pariisin kodissaan vuonna 1988.
Henkilötiedot
Koko nimi:  Sirpa Lane (oik. Salo)
Syntynyt: 1952 Turku
Kuollut: 1999 (46 vuotta) Formentera
Kansalaisuus:  Suomi
Ammatti:  näyttelijä ja malli
Aiheesta muualla
IMDb 
Elonet
Sirpa Lane (oik. Salo; 1952 Turku – 1999 Formentera) oli suomalaissyntyinen näyttelijä ja malli. 
Hänet löysi alun perin Ruotsissa ohjaaja ja valokuvaaja David Hamilton. Elokuvaura vaikutti alussa lupaavalta: Roger Vadim nimesi Salon ”uudeksi Brigitte Bardot’ksi”. Lanen tunnetuimpia rooleja ovat aatelisnainen Walerian Borowczykin elokuvassa  La Bête ja Roger Vadimin elokuvan Charlotte nimirooli.
Lane lähti ulkomaille jo nuorena ja saavutti kulttimainetta Ranskassa ja Italiassa, mutta jäi kotimaassaan varsin tuntemattomaksi elokuvasensuurin takia. Lanen elokuvia nähtiin Suomessa ensimmäistä kertaa valkokankaalla vasta Suomen elokuva-arkiston sarjassa syksyllä 2006. Vuonna 1982 Sirpa Lane esiintyi Playboy-lehden ranskalaisen painoksen elokuun numeron kansikuvassa.
Lanen elokuva-uran hiipuessa 1980-luvulla alan varjopuolet synkensivät sekä hänen työ- että yksityiselämäänsä. Hän sairastui AIDSiin ja menehtyi 46-vuotiaana. Viimeisinä vuosinaan Lane antoi suomalaisille aikakauslehdille useita haastatteluja, joissa hän puhui avoimesti taudistaan.
Filmografia

Fluff (1974)
La jeune fille assassinée aka. Charlotte (1974)
Pedon vallassa (1975)
Nazi Love Camp 27 – hakaristi kohdussa (Nazi Love Camp 27, 1977)
Malabestia (1978)
Papaya, Love Goddess of the Cannibals (1978)
La bestia nello spazio (1980)
Trois filles dans le vent (1981)
The Secret Nights of Lucrezia Borgia (1982)
Exciting Love Girls (1983)
Aiheesta muualla

Sirpa Lane Elonetissä.
Sirpa Lane Internet Movie Databasessa. (englanniksi)
Sidekudossairaus

Sidekudossairaus on sairaus, joka vaikuttaa haitallisesti sidekudoksen rakenteeseen ja toimintaan.
Normaalisti sidekudos kestää rasitusta ja vetoa sekä toimii kehon tukikudoksena. Sidekudossairaus aiheuttaa erilaisia toimintahäiriöitä. Sidekudossairauden oireet johtuvat sairauksittain siitä, mikä kollageeni tai muu sidekudoksen rakenne kulloinkin on epänormaali. Sairaudesta riippuen oireina voivat olla esimerkiksi sidekudoksen hauraus tai tulehdusreaktiot. Kollageenin vaurioista johtuvia sidekudossairauksia kutsutaan myös kollageenisairauksiksi. Osa sidekudoksen sairauksista on ns. yleistyneitä sidekudossairauksia.
Sidekudossairaudet voivat olla synnynnäisiä tai myöhemmin elämän aikana kehittyneitä. Sidekudossairaudet jaetaan tulehduksettomiin sidekudossairauksiin ja yleistyneisiin sidekudoksen autoimmuunisairauksiin. Osa sidekudossairauksista on perinnöllisiä.
Perinnölliset tulehduksettomat sidekudossairaudet

Yleisimpiä perinnöllisiä sidekudossairauksia ovat
Marfanin oireyhtymä, joka johtuu fibrilliinin rakennevirheestä. Marfanin oireyhtymä aiheuttaa muutoksia ihossa, luussa, silmissä, verisuonissa ja sydämessä.
Ehlers-Danlosin syndrooma, joka on kollageenisairaus. Ehlers-Danlosin syndrooma aiheuttaa sidekudosten etenevää haurastumista. Kunkin alatyypin mukaisesti se vaikuttaa eri tavoin ihoon, niveliin, luustoon, verisuoniin ja silmiin.
Osteogenesis Imperfecta, joka tunnetaan myös kansanomaisella nimellä luustonhaurastumissairaus. Osteogenesis Imperfecta johtuu luustoa tukevan kollageenin valkuaisaineen rakennevirheestä, jonka vuoksi luusto on normaalia hauraampaa.
Sticklerin syndrooma on kollageenisairaus, joka aiheuttaa kasvojen alueen muutoksia, silmien poikkeavuuksia, kuulon heikkenemistä ja nivelongelmia.
Yleistyneet sidekudoksen autoimmuunisairaudet

Yleistyneet sidekudossairaudet ovat joukko autoimmuunisairauksia, joissa elimistö muodostaa vasta-aineita joitakin sidekudosten ja solujen aineosia vastaan. Osa sairauksista on perinnöllisiä. Tyypillinen perinnöllinen tekijä on geneettinen alttius sairastua tiettyyn yleistyneeseen sidekudossairauteen.
Yleistyneitä sidekudossairauksia ovat mm. seuraavat:
Systeeminen lupus erythematosus eli SLE, suomeksi myös yleistynyt punahukka. SLE aiheuttaa mm. verenkuvan muutoksia, iho-oireita, nivelsärkyä ja munuaisten toiminnan ongelmia. Auringonvalo pahentaa oireita.
Nivelreuma on systeeminen sidekudossairaus, joka voi vaurioittaa nivelten lisäksi myös sydäntä ja silmiä. Nivelreuma on myös merkittävä tulehduksellinen reumasairaus.
Skleroderma on yleistynyt ihonkovettumatauti. Iho-oireet esiintyvät erityisesti kasvoissa ja käsissä. Skleroderma voi levitä myös sisäelimiin ja niveliin.
Sjögrenin syndrooma on tulehduksellinen reumasairaus, jonka tunnusomaisia oireita ovat suun ja silmien limakalvojen kuivuminen. Limakalvot kuivuvat, koska kyynelnesteen ja syljen tuottaminen on häiriintynyt. Sjögrenin syndrooma aiheuttaa usein myös nivelkipuja. Sairaus voi olla joko itsenäinen sairautensa, tai se voi kehittyä sekundaarisesti jonkin reumasairauden vaikutuksesta.
Polymyosiitti on harvinainen lihastulehdus. Myosiitin syntysyytä ei tunneta. Sairaus aiheuttaa lihasheikkoutta ja joskus myös iho-oireita.
Sekamuotoinen sidekudostauti eli MCTD (engl. Mixed Connective Tissue Disease), tunnetaan myös nimellä Sharpin oireyhtymä, on sairaus, joka sisältää piirteitä useista eri sidekudoksen autoimmuunisairauksista. Sairauden kuvassa voi olla vaikutteita mm. sklerodermasta ja polymyosiitista. Sairaus aiheuttaa mm. lihasheikkoutta ja iho-ongelmia.
Määrittämätön sidekudostauti eli UCTD (engl. Undifferentiated Connective Tissue Disease) on sekamuotoista sidekudostautia muistuttava sairaus, joka sekoitetaan siihen usein. Sairautta sanotaan määrittämättömäksi sidekudostaudiksi, jos siinä ei ole selviä piirteitä mistään muusta sidekudossairaudesta.
Muita sidekudossairauksia

keripukki – aiheutuu ravinnon C-vitamiinin puutoksesta ja johtaa epänormaaliin kollageeniin
Aiheesta muualla

Reuma-aapinen: reumataudit. Esittelyssä myös sidekudossairauksia